Odense Adresse-Contoirs Efterretninger, 1840-12-10
Politisk Oversigt. Frankerig. Fregatten "Belle Poule, under Prindsen af Joinvilles Kommando, har med Keiser Napoleons jordiske Levninger den 30 Novbr. kastet Anker ved Cherbourg. Af Prindsens Beretning om Expeditionen sees, at Udgravningerne fandt Sted den 15 October under den brittiske Gouvernørs, General Meddlemores Overopsigt. Ved Midnatstid begyndte Operationen i Overværelse af den engelske Commissarius, Capitain Alexander, og den franske, Hr. de Chabot. Klokken 10 om Morgenen blev Kisten synlig Graven. Efterat Man havde udbaaret Kisten, aabnede Man den og fandt Liget uventet godt conserveret (taabelige Rygter havde alt for længesiden fortalt, at Engellænderne havde udplyndret Graven og derpaa givet de Franske Tilladelse til at tage Keiserens Aske !). J dette høitidelige Øieblik, ved Beskuelsen af den Mands saa kjendelige Levninger, der har gjort Saameget for Frankerigs Ære, var Bevægelsen dyb og almindelig. Kl. 3. forkyndte Fortets Kanoner, at Liigtoget satte sig i Bevægelse hentil Staden Jamestown. Linietropperne og Garnisonen gik foran Vognen, som var bedækket med Liigklædet; dettes Yderender bleve baarne af Generalerne Bertrand og Gourgand samt Dhrr. Lascases og Marchand; Øvrighederne og Jndbyggerne fulgte i stor Mængde. Paa Rheden havde Fregattens Kanoner svaret Fortets og affyret Minutskud, alle Skibe havde heiset Sørgesignaler Da Liigtoget kom til Qvaien, dannede de engelske Tropper et Spalier og Vognen kjørte langsomt ned til Stranden. "Ved Randen af Havet, hvor de engelske Linier ophørte, havde jeg - siger Prindsen i sin Rapport - samlet den franske Divisions Officerer omkring mig. Alle ventede vi i dyb Sorg og med blottet Hoved Kistens Nærmelse; 20 Skridt fra os standsede den, og Generalgouvernøren overgav mig i sin Regjerings Navn Keiser Napoleons Aske. Strax blev Kisten nedhidset i Fregattens Chalup og Sindsbevægelsen var dyb og høitidelig; den døende Keisers Ønske skulde opfyldes: hans Aske hvilede under Nationalflaget. Nu iværksattes alle Sorgens Tegn: de samme Honneurs, som Man vilde have viist Keiseren i levende Live, vistes nu hans jordiske Levninger og Chaluppen gik derpaa under Salver fra de slaggende Skibe med Besætningen paa Ræerne - ledsaget af alle Skibenes Baade, langsomt ud til Fregatten. Ombord modtoges Kisten imellem to Rækker af Officerer med præsenteret Gevær, hvorpaa den blev baaret hen til Agtercastellet og nedsat i det stærkt oplyste Kapel. Som det var blevet mig befalet bleve Honneurs gjorte af en Garde af 60 Mand, under Kommando af Fregattens ældste Lieutenant. Skjøndt det var sildigt, uddeeltes Absolutionen og Liget var udstillet hele Natten; tvende Officerer vaagede ved det. Den 16de, Kl. 10 om Morgenen, da Officererne og Mandskabet paa de franske Krigs- og Handelskibe vare forsamlede ombord paa Fregatten, holdtes ved Baaren en høitidelig Sørge-Gudstjeneste, hvorpaa Liget sattes ned i Mellemdækket, hvor der var beredet et castrum doloris, for at modtage det. Klokken 12 var Alt forbi og Fregatten rustede sig til Afreisen; men da Protokollernes Redaction udkrævede 2 Dage, kunde Belle Poule og "Favorite" først lette Anker den 18de om Morgenen. – Affattelsen af og Aanden i ovenstaaende Beretning af Prindsen roses af alle Bladene, men Ligets Ankomst og de forestaaende Bisættelseshøitideligheder have gjort et ubehageligt Jndtryk saavel paa Børsen som i Kabinettet; paa Børsen var Man tillige urolig over et bebudet nyt Laan. Debatternes Heftighed har bevirket, at Commissioner, har forandret tvende §§ i Adressen derhen: "Sire Frankerig er levende bekymret over de Begivenheder, der ere gaaede i Opfyldelse i Orienten. Deres Majestæt har maattet ruste sig; disse Rustninger ville blive bibeholdte overordentlige Creditter ere blevne aabnede, for at byde hine Begivenheder Spidsen. Frankerig befinder sig saaledes i en bevæbnet Fredstilstand, i fuld Følelse af sin Styrke og vil vaage over Opretholdelsen af den europæiske Ligevægt og ikke taale, at denne bliver krænket; dette er det den Rang skyldig, som det indtager blandt Nationerne, og Verdens Rolighed er ikke mindre interesseret derved end Frankerigs egen Værdighed. Naar det udfordres, at dets Rettigheder eller dets Jndflydelse skal forsvares da tael, Sire, og de Franske ville reise sig paa Deres Bud. Det hele Land vil ikke skye nogetsomhelst Offer; Nationens Bistand er De vis paa. Under Debatterne den 1de yttrede Hr. Berryer, at Frankerigs Jndflydelse i Orienten var tilintetgjort og Engellands befæstet Adressen maatte gjøres om igjen, og overleveres til en ny Commission. "Traktaten af 15 Juli - sagde han - blev underskrevet paa en høist krænkende Maade for Frankerig og uden at dettes Gesandt vidste det. Hr. Thiers begik en umaadelig Feil, at han ikke øieblikkelig indkaldte Kamrene. Hvorledes, en Gesandt, (Guizot) der rolig har taalt slige Krænkelser, han bliver Minister!"